**Anunț privind progresul înregistrat de participanții la primele 24 sesiuni de formare**

**organizate în cadrul** *Modulului de formare generală în domeniul prelucrării datelor cu caracter personal (M1)* **proiect Cod 1.1.114**

În perioada iunie 2021 - martie 2022, în cadrul proiectului *„Instruire orizontală în domeniul prelucrării datelor cu caracter personal pentru beneficiarii și potențialii beneficiari FESI”,* cod proiect 1.1.114, cod SMIS2014+129690, Agenția Națională a Funcționarilor Publici a organizat 24 sesiuni de formare din cele 50 în domeniul prelucrării datelor cu caracter personal dedicate funcționarilor publici din cadrul instituțiilor implicate în dezvoltarea, implementarea și/sau gestionarea proiectelor finanțate din fonduri FESI.

Pentru evaluarea gradului de îmbunătățire a cunoștințelor dobândite în urma parcurgerii sesiunilor de instruire, au fost aplicate tuturor participanților teste inițiale și sumative, analiza statistică a rezultatelor obținute confirmând progresul semnificativ înregistrat de aceștia și impactul pozitiv al activității de formare.

Astfel, comparând rezultatele inițiale și finale obținute de către toți cei 510 participanți, s-a constatat o diferență de 2,78 puncte între media punctajelor aferente celor două momente ale evaluării, nota medie fiind 9,87 la evaluarea finală față de 7,09 la evaluarea inițială. În valori procentuale, s-a obținut un progres mediu de 28,08%. Cel mai mic progres este de 0% iar cel mai mare progres este de 80%. Progresul de la nota la 2 la nota 10 fiind cel mai mare înregistrat. Nicio grupă nu a avut o rată de progres mai mică de 20%.

Felicităm toți participanții pentru rezultatele obținute și le dorim succes în aplicarea în activitatea curentă a cunoștințelor dobândite.

**În perioada martie-decembrie 2022**, se derulează 2 module, respectiv *Modulul de formare în vederea obținerii certificării ANC în domeniul prelucrării datelor cu caracter personal (M2)*, format din **10 sesiuni** și M1 format din 26 sesiuni.

La finalul anului 2022 vom comunica **pe pagina web a Agenției progresul înregistrat de participanții care vor finaliza sesiunile de formare din cadrul celor două module,** organizate la același standard de calitate și profesionalism, cu speranța că toți vor obține aceleași rezultate meritorii.